མཇུག་མཐའི་རིམ་པ་ནི་པར་དུ་འདེབས་རྒྱུ་དེ་ཡིན་པས།བྱིས་པ་རྣམས་ལ་དུས་ཡུན་ཐུང་ངུའི་ནང་དུ་རང་ཉིད་ཀྱིས་ལག་ལེན་དངོས་ཀྱིས་ཉམས་སུ་ལེན་པའི་གོ་སྐབས་རེ་ཡོད།ལྗེམ་ཁྰ་ནྰ་རེས་ལགས་ཀྱིས་དཔར་ཁང་ཞིག་ཏུ་བཀའ་འགྱུར་དང་བསྟན་འགྱུར་པར་དུ་འདེབས་བཞིན་པའི་བརྙན་རིས་ཤིག་བསྟན་བྱུང་།ཐོག་མར་ཁོ་ཚོས་ཤོག་བུ་བརླན་དགོས་པ་དང་།དེ་ནས་ཤོག་བུ་དེ་རྣམས་ཤོག་བུ་སྐམ་པོ་དག་གི་བར་དུ་བཅུག་ནས་མཚན་གཅིག་ལ་འཇོག་ཅིང་།དེ་ལྟར་བྱས་ན་ཤོག་བུའི་ནང་དུ་སྣག་ཚ་སིམ་སླ།ཤོག་བུའི་སྟེང་གི་བརླན་ཕྱིར་འབྱིན་པ་ལ་ཡང་ཤོག་བུ་དེ་ཤིང་ལེབ་ཀྱི་བར་དུ་བཅུག་ནས་མཚན་གཅིག་ལ་འཇོག་པ་རེད།མཐར་མར་པར་དུ་བཏབས་རྗེས་སུ་ཤོག་བུ་དེ་རྣམས་སྒྲོག་ཙེ་རིང་བོའི་སྟེང་དུ་བཀྲམས་ནས་ཤོག་ལྡེབ་རེ་རེ་བཞིན་གོ་རིམ་མ་ནོར་བར་བསྒྲིགས་བྱུང་།